Ericu950/Stoicheia-meter-silver huggingface dataset:
καταλογίζεται τοίνυν ὡς ἐγὼ τρεῖς κλήρους εἰληφὼς καὶ πολλῶν χρημάτων εὐπορῶν ἀφανίζω τὴν οὐσίαν , ἵν ὡς ἐλάχισθ ὑμεῖς αὐτῶν ἀπολαύητε .
τοῖς γὰρ μηδὲν δίκαιον ἔχουσι περὶ τῶν πραγμάτων λέγειν ἀνάγκη πορίζεσθαι τοιούτους λόγους , ἐξ ὧν  ἂν  διαβάλλοντες πλέον ἔχειν δυνήσονται τῶν ἀντιδίκων 0 .
ἐμοὶ δὲ μάρτυρές ἐστε πάντες ὅτι οἱ τῆς ἐμῆς γυναικὸς ἀδελφοί , Χαιρέλεως καὶ Μακάρτατος , οὐ τῶν λῃτουργούντων ἦσαν ἀλλὰ τῶν βραχεῖαν κεκτημένων οὐσίαν .
μακάρτατον γὰρ ἴστε ὅτι τὸ χωρίον ἀποδόμενος καὶ τριήρη πριάμενος καὶ ταύτην πληρωσάμενος εἰς Κρήτην ἐξέπλευσεν ·
οὐ γὰρ τὸ ἔργον ἀφανὲς ἐγένετο , ἀλλὰ καὶ λόγον ἐν τῷ δήμῳ παρέσχε , μὴ πόλεμον ἡμῖν ἀντ εἰρήνης ἐκεῖνος πρὸς Λακεδαιμονίους ποιήσειε .
χαιρέλεως δὲ τὸ Προσπαλτοῖ χωρίον κατέλιπεν , ὃ πλέον οὐκ ἂν εὕροι τριάκοντα μνῶν .
συνέβη δὲ τὸν μὲν ταῦτα καταλιπόντα τελευτῆσαι πρότερον ἢ Μακάρτατον , ἐκεῖνον δὲ μετὰ ταύτης τῆς οὐσίας , ἣν ἔχων ἐξέπλευσεν 0 ·
ἅπαντα γὰρ καὶ τὴν τριήρη καὶ αὑτὸν κατὰ τὸν πόλεμον ἀπώλεσε .
καταλειφθέντος δὲ τοῦ Προσπαλτοῖ χωρίου καὶ γιγνομένου τῆς ἐκείνων ἀδελφῆς , ἐμῆς δὲ γυναικός , ἐπείσθην ὑπ ἐκείνης εἰσποιῆσαι Μακαρτάτῳ τὸν ἕτερον τῶν παίδων ·
οὐχ ἵνα 〈 μὴ 〉 λῃτουργοίην , εἰ προσγένοιτό μοι τοῦτο τὸ χωρίον 0 .
ὁμοίως γὰρ καὶ  μὴ  εἰσποιήσαντος τοῦτό γ ὑπῆρχεν ·
οὐ δὲ γὰρ ἐλῃτούργουν διὰ τοῦτό γ ἧττον οὐδέν , ἀλλὰ καὶ τῶν εἰσφερόντων ἦν καὶ τῶν τὰ προσταττόμενα ὑμῖν ἅπαντα ποιούντων .
ὁ δὲ ὡς περὶ ἀχρήστου μὲν πλουσίου δὲ ἐπὶ διαβολῇ ποιεῖται τούτους τοὺς λόγους 0 .
ἐγὼ δ ἓν κεφάλαιον ἐρῶ πάντων μέγιστον , ὃ καὶ ὑμῖν οἶδ ὅτι δόξει δίκαιον .
κοινώσασθαι γὰρ ἐθέλω τὴν οὐσίαν τὴν ἐμὴν τῇ τοῦ παιδός , καὶ εἴ τε πολλὰ εἴ τ ὀλίγα ἐστίν , ἐν κοινῷ γενομένης λάβωμεν τὰ ἡμίσεα ἑκάτερος , ἵνα μηδὲν πλέον ἔχῃ ἅτερος τοῦ ἑτέρου τοῦ προσήκοντος 0 ·
ἀλλ οὐκ ἐθελήσει .
ὑπόθεσις τὸν Ἐρχίεων δῆμον εἰς τὸ δικαστήριον προσκαλεῖταί τις τῶν ἀποψηφισθέντων ὡς ἀδίκως τῆς πολιτείας ἀπελαυνόμενος .
ἐγράφη γὰρ δή τις ὑπὸ τῶν Ἀθηναίων νόμος , ἐξέτασιν γενέσθαι τῶν πολιτῶν κατὰ δήμους , τὸν δὲ ἀποψηφισθέντα ὑπὸ τῶν δημοτῶν τῆς πολιτείας μὴ μετέχειν , τοῖς δὲ ἀδίκως ἀποψηφισθεῖσιν ἔφεσιν εἰς τὸ δικαστήριον εἶναι προσκαλεσαμένοις τοὺς δημότας , καὶ ἐὰν τὸ δεύτερον ἐξελεγχθῶσι , πεπρᾶσθαι αὐτοὺς καὶ τὰ χρήματα εἶναι δημόσια .
κατὰ τοῦτον τὸν νόμον ὁ Εὐφίλητος , προσκαλεσάμενος τοὺς Ἐρχιέας ὡς ἀδίκως καταψηφισαμένους αὑτοῦ , τὸν ἀγῶνα τόνδε διατίθεται .
προείρηται μὲν δὴ τὰ πράγματα ταῦτ ἀκριβῶς καὶ πεπίστωται διὰ τῶν μαρτύρων ·
οἷς δὲ βεβαίως βούλεται ποιῆσαι τὰς μαρτυρίας , τάδ ἐστίν , ὡς μὲν ἐγὼ δόξης ἔχω , πάντ ἀκριβῶς ἐξειργασμένα , κρινέτω δὲ ὁ βουλόμενος εἰ τὰ προσήκοντα ἔγνωκα περὶ αὐτῶν .
ὅτι μὲν τοίνυν , ὦ ἄνδρες δικασταί , ἀδελφὸς ἡμῖν ἐστιν οὑτοσὶ Εὐφίλητος , οὐ μόνον ἡμῶν ἀλλὰ καὶ τῶν συγγενῶν ἁπάντων ἀκηκόατε μαρτυρούντων .
σκέψασθε δὲ πρῶτον τὸν πατέρα ἡμῶν , τίνος ἕνεκεν ἂν ψεύδοιτο καὶ τοῦτον μὴ ὄντα αὐτοῦ ὑὸν εἰσεποιεῖτο .
πάντας γὰρ εὑρήσετε τοὺς τὰ τοιαῦτα πράττοντας ἢ οὐκ ὄντων αὑτοῖς γνησίων παίδων ἢ διὰ πενίαν ἀναγκαζομένους ξένους ἀνθρώπους εἰσποιεῖσθαι , ὅπως ὠφελῶνταί τι ἀπ αὐτῶν δι αὑτοὺς Ἀθηναίων γεγονότων .
τῷ τοίνυν πατρὶ τούτων οὐδέτερον ὑπάρχει ·
γνήσιοι μὲν γὰρ αὐτῷ ἡμεῖς δύο ὑεῖς ἐσμεν , ὥστε οὐκ ἄν γε δι ἐρημίαν τοῦτον εἰσεποιεῖτο .
ἀλλὰ μὴν οὐ δὲ τροφῆς τε καὶ εὐπορίας τῆς παρὰ τούτου δεόμενος 0 ·
ἔστι γὰρ αὐτῷ 〈 βίος 〉 ἱκανός , καὶ χωρὶς τούτου μεμαρτύρηται ὑμῖν τοῦτον ἐκ παιδίου τρέφων καὶ ἀσκῶν καὶ εἰς 〈 τοὺς 〉 φράτορας εἰσάγων , καὶ ταῦτα οὐ μικρὰ δαπανήματά ἐστιν .
ὥστε τόν γε πατέρα ἡμῶν οὐκ εἰκός ἐστιν , ὦ ἄνδρες δικασταί , μηδὲν ὠφελούμενον οὕτως ἀδίκῳ πράγματι ἐπιχειρῆσαι .
ἀλλὰ μὴν οὐ δ ἐμέ γε οὐδεὶς ἀνθρώπων οὕτω τελέως ἂν ἄφρονα ὑπολάβοι , ὥστε τούτῳ μαρτυρεῖν τὰ ψευδῆ , ὅπως τὰ πατρῷα διὰ πλειόνων διανείμωμαι .
καὶ γὰρ οὐ δ ἀμφισβητῆσαί μοι ἐξουσία γένοιτ ἂν ὕστερον ὡς οὐκ ἔστιν ἀδελφὸς οὗτος ἐμοῦ ·
οὐδεὶς γὰρ ἂν ὑμῶν τὴν 〈 ἐμὴν 〉 φωνὴν ἀνάσχοιτ ἂν ἀκούων , 〈 εἰ 〉 νῦν μὲν ὑπόδικον ἐμαυτὸν καθιστὰς μαρτυρῶ ὡς ἔστιν ἀδελφὸς ἡμέτερος , ὕστερον δὲ φαινοίμην τούτοις ἀντιλέγων .
οὐ μόνον τοίνυν ἡμᾶς , ὦ ἄνδρες δικασταί , εἰκός ἐστι τ ἀληθῆ μεμαρτυρηκέναι , ἀλλὰ καὶ τοὺς ἄλλους συγγενεῖς .
ἐνθυμήθητε γὰρ πρῶτον μὲν ὅτι οἱ τὰς ἀδελφὰς ἡμῶν ἔχοντες οὐκ ἄν ποτε ἐμαρτύρουν περὶ τούτου τὰ ψευδῆ ·
μητρυιὰ γὰρ ἡ τούτου μήτηρ ἐγεγένητο ταῖς ἡμετέραις ἀδελφαῖς , εἰώθασι δέ πως ὡς ἐπὶ τὸ πολὺ διαφέρεσθαι ἀλλήλαις αἵ τε μητρυιαὶ καὶ αἱ πρόγονοι ·
ὥστε εἰ οὗτος ἐξ ἄλλου τινὸς ἀνδρὸς ἦν τῇ μητρυιᾷ καὶ οὐκ ἐκ τοῦ ἡμετέρου πατρός , οὐκ ἄν ποτε , ὦ ἄνδρες δικασταί , τοὺς ἑαυτῶν ἄνδρας αἱ ἀδελφαὶ μαρτυρεῖν  εἴασαν καὶ  ἐπέτρεψαν .
καὶ μὴν οὐ δ ἂν ὁ θεῖος πρὸς μητρὸς ἡμῖν ὤν , τούτῳ δὲ οὐδὲν προσήκων δήπου τῇ τούτου μητρὶ ἠθέλησεν ἄν , ὦ ἄνδρες δικασταί , μαρτυρῆσαι ψευδῆ μαρτυρίαν , δι ἣν ἡμῖν γίγνεται βλάβη περιφανής , εἴ περ ξένον ὄντα τοῦτον εἰσποιοῦμεν ἀδελφὸν ἡμῖν αὐτοῖς .
ἔτι τοίνυν , ὦ ἄνδρες δικασταί , πρὸς τούτοις 〈 πῶς 〉 ἄν τις ὑμῶν καταγνοίη ψευδομαρτυρίων Δημαράτου τουτουὶ καὶ Ἡγήμονος καὶ Νικοστράτου , οἳ πρῶτον μὲν οὐδὲν αἰσχρὸν οὐδέποτε φανήσονται ἐπιτηδεύσαντες , εἶτα δ οἰκεῖοι ὄντες ἡμῖν καὶ εἰδότες ἡμᾶς ἅπαντας μεμαρτυρήκασιν Εὐφιλήτῳ τουτῳὶ τὴν αὑτοῦ συγγένειαν ἕκαστος ;
ὥστε ἡδέως κ ἂν τῶν ἀντιδικούντων ἡμῖν τοῦ σεμνοτάτου πυθοίμην , εἰ ἄλλοθέν ποθεν ἔχοι ἂν ἐπιδεῖξαι αὑτὸν Ἀθηναῖον ἢ ἐκ τούτων ὧν καὶ ἡμεῖς Εὐφίλητον ἐπιδείκνυμεν 0 .
ἐγὼ μὲν γὰρ οὐκ οἶμαι ἄλλο τι ἂν αὐτὸν 〈 εἰπεῖν 〉 ἢ ὅτι ἡ μήτηρ ἀστή τέ ἐστι καὶ 〈 γαμετὴ καὶ ἀστὸς 〉 ὁ πατήρ , καὶ ὡς ταῦτ ἀληθῆ λέγει , παρέχοιτ ἂν αὐτῷ τοὺς συγγενεῖς μάρτυρας 0 .
εἶτα , ὦ ἄνδρες δικασταί , εἰ μὲν οὗτοι ἐκινδύνευον , ἠξίουν ἂν τοῖς αὑτῶν οἰκείοις ὑμᾶς πιστεύειν μαρτυροῦσι μᾶλλον ἢ τοῖς κατηγόροις 0 ·
νυνὶ δὲ ἡμῶν πάντα ταῦτα παρεχομένων ἀξιώσουσιν ὑμᾶς τοῖς αὑτῶν πείθεσθαι λόγοις μᾶλλον ἢ τῷ πατρὶ τῷ Εὐφιλήτου καὶ ἐμοὶ καὶ τῷ ἀδελφῷ καὶ τοῖς φράτορσι καὶ πάσῃ τῇ ἡμετέρα συγγενείᾳ 0 ;
καὶ μὴν οὗτοι μὲν οὐ δ ἐν ἑνὶ κινδυνεύοντες ἰδίας ἔχθρας ἕνεκα ποιοῦσιν , ἡμεῖς δὲ πάντας ὑποδίκους ἡμᾶς αὐτοὺς καθιστάντες μαρτυροῦμεν .
καὶ πρὸς ταῖς μαρτυρίαις , ὦ ἄνδρες δικασταί , πρῶτον μὲν ἡ τοῦ Εὐφιλήτου μήτηρ , ἣν οὗτοι ὁμολογοῦσιν ἀστὴν εἶναι , ὅρκον ὀμόσαι ἐπὶ τοῦ διαιτητοῦ ἐβούλετο ἐπὶ Δελφινίῳ ἦ μὴν τουτονὶ Εὐφίλητον εἶναι ἐξ αὑτῆς καὶ τοῦ ἡμετέρου πατρός .
καίτοι τίνα προσῆκε μᾶλλον αὐτῆς ἐκείνης τοῦτο εἰδέναι ;
ἔπειτα , ὦ ἄνδρες δικασταί , ὁ πατὴρ ὁ ἡμέτερος , ὃν εἰκός ἐστι μετὰ τὴν τούτου μητέρα ἄριστα τὸν αὑτοῦ ὑὸν γιγνώσκειν , οὗτος καὶ τότε καὶ νυνὶ βούλεται ὀμόσαι ἦ μὴν Εὐφίλητον τουτονὶ ὑὸν εἶναι αὑτοῦ ἐξ ἀστῆς καὶ γαμετῆς γυναικός .
πρὸς τούτοις τοίνυν , ὦ ἄνδρες δικασταί , ἐγὼ ἐτύγχανον μὲν τρισκαιδεκαέτης ὤν , ὥσπερ καὶ πρότερον εἶπον , ὅτε οὗτος ἐγένετο , ἕτοιμος δ εἰμὶ ὀμόσαι ἦ μὴν Εὐφίλητον τουτονὶ ἀδελφὸν εἶναι ἐμαυτοῦ ὁμοπάτριον .
ὥστε , ὦ ἄνδρες δικασταί , δικαίως ἂν καὶ τοὺς ἡμετέρους ὅρκους πιστοτέρους νομίζοιτε ἢ τοὺς τούτων λόγους 0 ·
ἡμεῖς μὲν γὰρ ἀκριβῶς εἰδότες ὀμόσαι περὶ αὐτοῦ θέλομεν , οὗτοι δὲ ταῦτα ἀκηκοότες παρὰ τῶν τούτου διαφόρων ἢ αὐτοὶ πλάττοντες λέγουσι 0 .
πρὸς δὲ τούτοις , ὦ ἄνδρες δικασταί , ἡμεῖς μὲν τοὺς συγγενεῖς μάρτυρας καὶ ἐπὶ τῶν διαιτητῶν καὶ ἐφ ὑμῶν παρεχόμεθα , οἷς οὐκ ἄξιον ἀπιστεῖν 0 ·
οὗτοι δέ , ἐπειδὴ ἔλαχεν ὁ Εὐφίλητος τὴν δίκην τὴν προτέραν τῷ κοινῷ τῶν δημοτῶν καὶ τῷ τότε δημαρχοῦντι , ὃς νῦν τετελεύτηκε , δύο ἔτη τοῦ διαιτητοῦ τὴν δίαιταν ἔχοντος οὐκ ἐδυνήθησαν οὐδεμίαν μαρτυρίαν εὑρεῖν ὡς οὑτοσὶ ἄλλου τινὸς πατρός ἐστιν ἢ τοῦ ἡμετέρου .
τοῖς δὲ διαιτῶσι μέγιστα 〈 ταῦτα 〉 σημεῖα ἦν τοῦ ψεύδεσθαι τούτους , καὶ κατεδιῄτησαν αὐτῶν ἀμφότεροι .
καί μοι λαβὲ τῆς προτέρας διαίτης τὴν μαρτυρίαν .
μαρτυρία ὡς μὲν τοίνυν καὶ τότε ὦφλον τὴν δίαιταν , ἀκηκόατε .
ἀξιῶ δέ , ὦ ἄνδρες δικασταί , ὥσπερ οὗτοι μέγα τοῦτ ἂν ἔφησαν εἶναι σημεῖον ὡς οὐκ ἔστιν Ἡγησίππου , εἰ οἱ διαιτηταὶ αὐτῶν ἀπεδιῄτησαν , οὕτω τὸ νῦν ἡμῖν τ οὐναντίον εἶναι μαρτύριον , ὅτι ἀληθῆ λέγομεν , ἐπεὶ ἔδοξαν αὐτοῖς ἀδικεῖν τοῦτον Ἀθηναῖον ὄντα καὶ κυρίως πρῶτον ἐγγραφέντα ὕστερον ἐξαλείψαντες .
ὅτι μὲν οὖν ἀδελφὸς ἡμῶν ἐστιν οὑτοσὶ Εὐφίλητος καὶ πολίτης ὑμέτερος , καὶ ἀδίκως ὑβρίσθη ὑπὸ τῶν ἐν τῷ δήμῳ συστάντων , ἱκανῶς οἴομαι ὑμᾶς , ὦ ἄνδρες δικασταί , ἀκηκοέναι .
τῶν ἄλλων νομοθετῶν οἱ μὲν ἀκαλλώπιστα καὶ γυμνὰ τὰ νομισθέντα παρ αὐτοῖς εἶναι δίκαια διετάξαντο , οἱ δὲ πολὺν ὄγκον τοῖς νοήμασι προσπεριβαλόντες ἐξετύφωσαν τὰ πλήθη μυθικοῖς πλάσμασι τὴν ἀλήθειαν ἐπικρύψαντες .
μωυσῆς δ ἑκάτερον ὑπερβάς , τὸ μὲν ὡς ἄσκεπτον καὶ ἀταλαίπωρον καὶ ἀφιλόσοφον , τὸ δ ὡς κατεψευσμένον καὶ μεστὸν γοητείας , παγκάλην καὶ σεμνοτάτην ἀρχὴν ἐποιήσατο τῶν νόμων , μήτ  εὐθὺς ἃ χρὴ πράττειν ἢ τ οὐναντίον ὑπειπὼν μήτ  , ἐπειδὴ προτυπῶσαι τὰς διανοίας τῶν χρησομένων τοῖς νόμοις ἀναγκαῖον ἦν , μύθους πλασάμενος ἢ συναινέσας τοῖς ὑφ ἑτέρων συντεθεῖσιν 0 .
ἡ δ ἀρχή , καθάπερ ἔφην , ἐστὶ θαυμασιωτάτη κοσμοποιίαν περιέχουσα , ὡς καὶ τοῦ κόσμου τῷ νόμῳ καὶ τοῦ νόμου τῷ κόσμῳ συνᾴδοντος καὶ τοῦ νομίμου ἀνδρὸς εὐθὺς ὄντος κοσμοπολίτου πρὸς τὸ βούλημα τῆς φύσεως τὰς πράξεις ἀπευθύνοντος , καθ ἣν καὶ ὁ σύμπας κόσμος διοικεῖται .
τὸ μὲν οὖν κάλλος τῶν νοημάτων τῆς κοσμοποιίας οὐδεὶς οὔ τε ποιητὴς οὔ τε λογογράφος ἀξίως ἂν ὑμνῆσαι δύναιτο ·
καὶ γὰρ λόγον καὶ ἀκοὴν ὑπερβάλλει μείζω καὶ σεμνότερα ὄντα ἢ ὡς θνητοῦ τινος ὀργάνοις ἐναρμοσθῆναι 0 .
οὐ μὴν διὰ τοῦθ ἡσυχαστέον , ἀλλ ἕνεκα τοῦ θεοφιλοῦς καὶ ὑπὲρ δύναμιν ἐπιτολμητέον λέγειν , οἴκοθεν μὲν οὐδέν , ὀλίγα δ ἀντὶ πολλῶν , ἐφ ἃ τὴν ἀνθρωπίνην διάνοιαν φθάνειν εἰκὸς ἔρωτι καὶ πόθῳ σοφίας κατεσχημένην 0 1 .
ὡς γὰρ τῶν κολοσσιαίων μεγεθῶν τὰς ἐμφάσεις καὶ ἡ βραχυτάτη σφραγὶς τυπωθεῖσα δέχεται , οὕτως τάχα που καὶ τὰ τῆς ἀναγραφείσης ἐν τοῖς νόμοις κοσμοποιίας ὑπερβάλλοντα κάλλη καὶ ταῖς μαρμαρυγαῖς τὰς τῶν ἐντυγχανόντων ψυχὰς ἐπισκιάζοντα βραχυτέροις παραδηλωθήσεται χαρακτῆρσιν , ἐπειδὰν ἐκεῖνο μηνυθῇ πρότερον , ὅπερ οὐκ ἄξιον ἀποσιωπῆσαι 0 .
τινὲς γὰρ τὸν κόσμον μᾶλλον ἢ τὸν κοσμοποιὸν θαυμάσαντες τὸν μὲν ἀγένητόν τε καὶ ἀίδιον ἀπεφήναντο , τοῦ δὲ θεοῦ πολλὴν ἀπραξίαν ἀνάγνως κατεψεύσαντο , δέον ἔμπαλιν τοῦ μὲν τὰς δυνάμεις ὡς ποιητοῦ καὶ πατρὸς καταπλαγῆναι , τὸν δὲ μὴ πλέον ἀποσεμνῦναι τοῦ μετρίου 0 1 2 .
μωυσῆς δὲ καὶ φιλοσοφίας ἐπ αὐτὴν φθάσας ἀκρότητα καὶ χρησμοῖς τὰ πολλὰ καὶ συνεκτικώτατα τῶν τῆς φύσεως ἀναδιδαχθεὶς ἔγνω δή , ὅτι ἀναγκαιότατόν ἐστιν ἐν τοῖς οὖσι τὸ μὲν εἶναι δραστήριον αἴτιον , τὸ δὲ παθητόν , καὶ ὅτι τὸ μὲν δραστήριον ὁ τῶν ὅλων νοῦς ἐστιν εἱλικρινέστατος καὶ ἀκραιφνέστατος , κρείττων ἢ ἀρετὴ καὶ κρείττων ἢ ἐπιστήμη καὶ κρείττων ἢ αὐτὸ τὸ ἀγαθὸν καὶ αὐτὸ τὸ καλόν , τὸ δὲ παθητὸν ἄψυχον καὶ ἀκίνητον ἐξ ἑαυτοῦ , κινηθὲν δὲ καὶ σχηματισθὲν καὶ ψυχωθὲν ὑπὸ τοῦ νοῦ μετέβαλεν εἰς τὸ τελειότατον ἔργον , τόνδε τὸν κόσμον 0 1 2 ·
ὃν οἱ φάσκοντες ὡς ἔστιν ἀγένητος λελήθασι τὸ ὠφελιμώτατον καὶ ἀναγκαιότατον τῶν εἰς εὐσέβειαν ὑποτεμνόμενοι τὴν πρόνοιαν .
τοῦ μὲν γὰρ γεγονότος ἐπιμελεῖσθαι τὸν πατέρα καὶ ποιητὴν αἱρεῖ λόγος ·
καὶ γὰρ πατὴρ ἐκγόνων καὶ δημιουργὸς τῶν δημιουργηθέντων στοχάζεται τῆς διαμονῆς καὶ ὅσα μὲν ἐπιζήμια καὶ βλαβερὰ μηχανῇ πάσῃ διωθεῖται , τὰ δὲ ὅσα ὠφέλιμα καὶ λυσιτελῆ κατὰ πάντα τρόπον ἐκπορίζειν ἐπιποθεῖ 0 ·
πρὸς δὲ τὸ μὴ γεγονὸς οἰκείωσις οὐδεμία τῷ μὴ πεποιηκότι 0 .
ἀπεριμάχητον δὲ δόγμα καὶ ἀνωφελὲς ἀναρχίαν ὡς ἐν πόλει κατασκευάζον τῷδε τῷ κόσμῳ τὸν ἔφορον ἢ βραβευτὴν ἢ δικαστὴν οὐκ ἔχοντι , ὑφ οὗ πάντ  οἰκονομεῖσθαι καὶ πρυτανεύεσθαι θέμις 0 .
ἀλλ  ὅ γε μέγας Μωυσῆς ἀλλοτριώτατον τοῦ ὁρατοῦ νομίσας εἶναι τὸ ἀγένητον  πᾶν γὰρ τὸ αἰσθητὸν ἐν γενέσει καὶ μεταβολαῖς οὐδέποτε κατὰ τ αὐτὰ ὄν  τῷ μὲν ἀοράτῳ καὶ νοητῷ προσένειμεν ὡς ἀδελφὸν καὶ συγγενὲς ἀιδιότητα , τῷ δ  αἰσθητῷ γένεσιν οἰκεῖον ὄνομα ἐπεφήμισεν 0 1 .
ἐπεὶ οὖν ὁρατός τε καὶ αἰσθητὸς ὅδε ὁ κόσμος , ἀναγκαίως ἂν εἴη καὶ γενητός 0 ·
ὅθεν οὐκ ἀπὸ σκοποῦ καὶ τὴν γένεσιν ἀνέγραψεν αὐτοῦ μάλα σεμνῶς θεολογήσας .
ἓξ δὲ ἡμέραις δημιουργηθῆναί φησι τὸν κόσμον , οὐκ ἐπειδὴ προσεδεῖτο χρόνων μήκους ὁ ποιῶν  ἅμα γὰρ πάντα δρᾶν εἰκὸς θεόν , οὐ προστάττοντα μόνον ἀλλὰ καὶ διανοούμενον  , ἀλλ ἐπειδὴ τοῖς γινομένοις ἔδει τάξεως 0 .
τάξει δὲ ἀριθμὸς οἰκεῖον , ἀριθμῶν δὲ φύσεως νόμοις γεννητικώτατος ὁ ἕξ 0 ·
τῶν τε γὰρ ἀπὸ μονάδος πρῶτος τέλειός ἐστιν ἰσούμενος τοῖς ἑαυτοῦ μέρεσι καὶ συμπληρούμενος ἐξ αὐτῶν , ἡμίσους μὲν τριάδος , τρίτου δὲ δυάδος , ἕκτου δὲ μονάδος , καὶ ὡς ἔπος εἰπεῖν ἄρρην τε καὶ θῆλυς εἶναι πέφυκε κ ἀκ τῆς ἑκατέρου δυνάμεως ἥρμοσται 0 ·
ἄρρεν μὲν γὰρ ἐν τοῖς οὖσι τὸ περιττόν , τὸ δ ἄρτιον θῆλυ 0 1 ·
περιττῶν μὲν οὖν ἀριθμῶν ἀρχὴ τριάς , δυὰς δ ἀρτίων , ἡ δ ἀμφοῖν δύναμις ἑξάς 0 1 .
ἔδει γὰρ τὸν κόσμον τελειότατον μὲν ὄντα τῶν γεγονότων κατ  ἀριθμὸν τέλειον παγῆναι τὸν ἕξ , ἐν ἑαυτῷ δ ἔχειν μέλλοντα τὰς ἐκ συνδυασμοῦ γενέσεις πρὸς μικτὸν ἀριθμὸν τὸν πρῶτον ἀρτιοπέριττον τυπωθῆναι , περιέξοντα καὶ τὴν τοῦ σπείροντος ἄρρενος καὶ τὴν τοῦ ὑποδεχομένου τὰς γονὰς θήλεος ἰδέαν .
ἑκάστῃ δὲ τῶν ἡμερῶν ἀπένειμεν ἔνια τῶν τοῦ παντὸς τμημάτων τὴν πρώτην ὑπεξελόμενος , ἣν αὐτὸς οὐ δὲ πρώτην , ἵνα μὴ ταῖς ἄλλαις συγκαταριθμῆται , καλεῖ , μίαν δ  ὀνομάσας ὀνόματι εὐθυβόλῳ προσαγορεύει , τὴν μονάδος φύσιν καὶ πρόσρησιν ἐνιδών τε καὶ ἐπιφημίσας αὐτῇ .
λεκτέον δὲ ὅσα οἷόν τέ ἐστι τῶν ἐμπεριεχομένων , ἐπειδὴ πάντα ἀμήχανον 0 ·
περιέχει γὰρ τὸν νοητὸν κόσμον ἐξαίρετον , ὡς ὁ περὶ αὐτῆς λόγος μηνύει .
προλαβὼν γὰρ ὁ θεὸς ἅτε θεὸς ὅτι μίμημα καλὸν οὐκ ἄν ποτε γένοιτο δίχα καλοῦ παραδείγματος οὐδέ τι τῶν αἰσθητῶν ἀνυπαίτιον , ὃ μὴ πρὸς ἀρχέτυπον καὶ νοητὴν ἰδέαν ἀπεικονίσθη , βουληθεὶς τὸν ὁρατὸν κόσμον τουτονὶ δημιουργῆσαι προεξετύπου τὸν νοητόν , ἵνα χρώμενος ἀσωμάτῳ καὶ θεοειδεστάτῳ παραδείγματι τὸν σωματικὸν ἀπεργάσηται , πρεσβυτέρου νεώτερον ἀπεικόνισμα , τοσαῦτα περιέξοντα αἰσθητὰ γένη ὅσαπερ ἐν ἐκείνῳ νοητά 0 1 .
τὸν δ ἐκ τῶν ἰδεῶν συνεστῶτα κόσμον ἐν τόπῳ τινὶ λέγειν ἢ ὑπονοεῖν οὐ θεμιτόν 0 ·
ᾗ δὲ συνέστηκεν , εἰσόμεθα παρακολουθήσαντες εἰκόνι τινὶ τῶν παρ ἡμῖν .
ἐπειδὰν πόλις κτίζηται κατὰ πολλὴν φιλοτιμίαν βασιλέως ἤ τινος ἡγεμόνος αὐτοκρατοῦς ἐξουσίας μεταποιουμένου καὶ ἅμα τὸ φρόνημα λαμπροῦ τὴν εὐτυχίαν συνεπικοσμοῦντος , παρελθὼν ἔστιν ὅτε τις τῶν ἀπὸ παιδείας ἀνὴρ ἀρχιτεκτονικὸς καὶ τὴν εὐκρασίαν καὶ εὐκαιρίαν τοῦ τόπου θεασάμενος διαγράφει πρῶτον ἐν ἑαυτῷ τὰ τῆς μελλούσης ἀποτελεῖσθαι πόλεως μέρη σχεδὸν ἅπαντα , ἱερὰ γυμνάσια πρυτανεῖα ἀγορὰς λιμένας νεωσοίκους στενωπούς , τειχῶν κατασκευάς , ἱδρύσεις οἰκιῶν καὶ δημοσίων ἄλλων οἰκοδομημάτων ·
εἶθ  ὥσπερ ἐν κηρῷ τῇ ἑαυτοῦ ψυχῇ τοὺς ἑκάστων δεξάμενος τύπους ἀγαλματοφορεῖ νοητὴν πόλιν , ἧς ἀνακινήσας τὰ εἴδωλα μνήμῃ τῇ συμφύτῳ καὶ τοὺς χαρακτῆρας ἔτι μᾶλλον ἐνσφραγισάμενος , οἷα δημιουργὸς ἀγαθός , ἀποβλέπων εἰς τὸ παράδειγμα τὴν ἐκ λίθων καὶ ξύλων ἄρχεται κατασκευάζειν , ἑκάστῃ τῶν ἀσωμάτων ἰδεῶν τὰς σωματικὰς ἐξομοιῶν οὐσίας 0 1 .
τὰ παραπλήσια δὴ καὶ περὶ θεοῦ δοξαστέον , ὡς ἄρα τὴν μεγαλόπολιν κτίζειν διανοηθεὶς ἐνενόησε πρότερον τοὺς τύπους αὐτῆς , ἐξ ὧν κόσμον νοητὸν συστησάμενος ἀπετέλει καὶ τὸν αἰσθητὸν παραδείγματι χρώμενος ἐκείνῳ .
καθάπερ οὖν ἡ ἐν τῷ ἀρχιτεκτονικῷ προδιατυπωθεῖσα πόλις χώραν ἐκτὸς οὐκ εἶχεν , ἀλλ ἐνεσφράγιστο τῇ τοῦ τεχνίτου ψυχῇ , τὸν αὐτὸν τρόπον οὐ δ ὁ ἐκ τῶν ἰδεῶν κόσμος ἄλλον ἂν ἔχοι τόπον ἢ τὸν θεῖον λόγον τὸν ταῦτα διακοσμήσαντα 0 ·
ἐπεὶ τίς ἂν εἴη τῶν δυνάμεων αὐτοῦ τόπος ἕτερος , ὃς γένοιτ ἂν ἱκανὸς οὐ λέγω πάσας ἀλλὰ μίαν ἄκρατον ἡντινοῦν δέξασθαί τε καὶ χωρῆσαι 0 ;
δύναμις δὲ καὶ ἡ κοσμοποιητικὴ πηγὴν ἔχουσα τὸ πρὸς ἀλήθειαν ἀγαθόν 0 .
εἰ γάρ τις ἐθελήσειε τὴν αἰτίαν ἧς ἕνεκα τόδε τὸ πᾶν ἐδημιουργεῖτο διερευνᾶσθαι , δοκεῖ μοι μὴ διαμαρτεῖν σκοποῦ φάμενος , ὅπερ καὶ τῶν ἀρχαίων εἶπέ τις , ἀγαθὸν εἶναι τὸν πατέρα καὶ ποιητήν ·
οὗ χάριν τῆς ἀρίστης αὑτοῦ φύσεως οὐκ ἐφθόνησεν οὐσίᾳ μηδὲν ἐξ αὑτῆς ἐχούσῃ καλόν , δυναμένῃ δὲ πάντα γίνεσθαι .
ἦν μὲν γὰρ ἐξ αὑτῆς ἄτακτος ἄποιος ἄψυχος ἀνόμοιος , ἑτεροιότητος ἀναρμοστίας ἀσυμφωνίας μεστή ·
τροπὴν δὲ καὶ μεταβολὴν ἐδέχετο τὴν εἰς τ ἀναντία καὶ τὰ βέλτιστα , τάξιν ποιότητα ἐμψυχίαν ὁμοιότητα ταυτότητα , τὸ εὐάρμοστον , τὸ σύμφωνον , πᾶν ὅσον τῆς κρείττονος ἰδέας 0 .
οὐδενὶ δὲ παρακλήτῳ  τίς γὰρ ἦν ἕτερος 0 ;
μόνῳ δὲ αὑτῷ χρησάμενος ὁ θεὸς ἔγνω δεῖν εὐεργετεῖν ἀταμιεύτοις καὶ πλουσίαις χάρισι τὴν ἄνευ δωρεᾶς θείας φύσιν οὐδενὸς ἀγαθοῦ δυναμένην ἐπιλαχεῖν ἐξ ἑαυτῆς .
ἀλλ οὐ πρὸς τὸ μέγεθος εὐεργετεῖ τῶν ἑαυτοῦ χαρίτων  ἀπερίγραφοι γὰρ αὗταί γε καὶ ἀτελεύτητοι  , πρὸς δὲ τὰς τῶν εὐεργετουμένων δυνάμεις 0 ·
οὐ γὰρ ὡς πέφυκεν ὁ θεὸς εὖ ποιεῖν , οὕτως καὶ τὸ γινόμενον εὖ πάσχειν , ἐπεὶ τοῦ μὲν αἱ δυνάμεις ὑπερβάλλουσι , τὸ δ ἀσθενέστερον ὂν ἢ ὥστε δέξασθαι τὸ μέγεθος αὐτῶν ἀπεῖπεν ἄν , εἰ μὴ διεμετρήσατο σταθμησάμενος εὐαρμόστως ἑκάστῳ τὸ ἐπιβάλλον 0 .
εἰ δέ τις ἐθελήσειε γυμνοτέροις χρήσασθαι τοῖς ὀνόμασιν , οὐδὲν ἂν ἕτερον εἴποι τὸν νοητὸν κόσμον εἶναι ἢ θεοῦ λόγον ἤδη κοσμοποιοῦντος 0 ·
οὐ δὲ γὰρ ἡ νοητὴ πόλις ἕτερόν τί ἐστιν ἢ ὁ τοῦ ἀρχιτέκτονος λογισμὸς ἤδη  νοητὴν  ν   νοητὴν  ητὴν  0 .
πόλιν κτίζειν διανοουμένου 0 .
τὸ δὲ δόγμα τοῦτο Μωυσέως ἐστίν , οὐκ ἐμόν ·
τὴν γοῦν ἀνθρώπου γένεσιν ἀναγράφων ἐν τοῖς ἔπειτα διαρρήδην ὁμολογεῖ , ὡς ἄρα κατ εἰκόνα θεοῦ διετυπώθη  Gen .
εἰ δὲ τὸ μέρος εἰκὼν εἰκόνος  δῆλον ὅτι  καὶ τὸ ὅλον εἶδος , σύμπας οὗτος ὁ αἰσθητὸς κόσμος , εἰ μείζων τῆς ἀνθρωπίνης ἐστίν , μίμημα θείας εἰκόνος , δῆλον ὅτι καὶ ἡ ἀρχέτυπος σφραγίς , ὅν φαμεν νοητὸν εἶναι κόσμον , αὐτὸς ἂν εἴη  τὸ παράδειγμα , ἀρχέτυπος ἰδέα τῶν ἰδεῶν  ὁ θεοῦ λόγος 0 1 .
φησὶ δ ὡς „ ἐν ἀρχῇ ἐποίησεν ὁ θεὸς τὸν οὐρανὸν καὶ τὴν γῆν " , τὴν ἀρχὴν παραλαμβάνων | οὐχ ὡς οἴονταί τινες τὴν κατὰ χρόνον 0 ·
χρόνος γὰρ οὐκ ἦν πρὸ κόσμου , ἀλλ ἢ σὺν αὐτῷ γέγονεν ἢ μετ αὐτόν ·
ἐπεὶ γὰρ διάστημα τῆς τοῦ κόσμου κινήσεώς ἐστιν ὁ χρόνος , προτέρα δὲ τοῦ κινουμένου κίνησις οὐκ ἂν γένοιτο , ἀλλ ἀναγκαῖον αὐτὴν ἢ ὕστερον ἢ ἅμα συνίστασθαι , ἀναγκαῖον ἄρα καὶ τὸν χρόνον ἢ ἰσήλικα κόσμου γεγονέναι ἢ νεώτερον ἐκείνου 0 1 ·
πρεσβύτερον δ ἀποφαίνεσθαι τολμᾶν ἀφιλόσοφον 0 .
εἰ δ ἀρχὴ μὴ παραλαμβάνεται τανῦν ἡ κατὰ χρόνον , εἰκὸς ἂν εἴη μηνύεσθαι τὴν κατ ἀριθμόν , ὡς τὸ „ ἐν ἀρχῇ ἐποίησεν " ἴσον εἶναι τῷ πρῶτον ἐποίησε τὸν οὐρανόν 0 ·
καὶ γὰρ εὔλογον τῷ ὄντι πρῶτον αὐτὸν εἰς γένεσιν ἐλθεῖν , ἄριστόν τε ὄντα τῶν γεγονότων κ ἀκ τοῦ καθαρωτάτου τῆς οὐσίας παγέντα , διότι θεῶν ἐμφανῶν τε καὶ αἰσθητῶν ἔμελλεν οἶκος ἔσεσθαι ἱερώτατος 0 .
καὶ γὰρ εἰ πάνθ ἅμα ὁ ποιῶν ἐποίει , τάξιν οὐδὲν ἧττον εἶχε τὰ καλῶς γινόμενα ·
καλὸν γὰρ οὐδὲν ἐν ἀταξίᾳ 0 .
τάξις δ ἀκολουθία καὶ εἱρμός ἐστι προηγουμένων τινῶν καὶ ἑπομένων , εἰ καὶ μὴ τοῖς ἀποτελέσμασιν , ἀλλά τοι ταῖς τῶν τεκταινομένων ἐπινοίαις 0 ·
οὕτως γὰρ ἔμελλον ἠκριβῶσθαί τε καὶ ἀπλανεῖς εἶναι καὶ ἀσύγχυτοι .
πρῶτον οὖν ὁ ποιῶν ἐποίησεν οὐρανὸν ἀσώματον καὶ γῆν ἀόρατον καὶ ἀέρος ἰδέαν καὶ κενοῦ ·
ὧν τὸ μὲν ἐπεφήμισε σκότος , ἐπειδὴ μέλας ὁ ἀὴρ τῇ φύσει , τὴν δ ἄβυσσον , πολύβυθον γὰρ τό γε κενὸν καὶ ἀχανές 0 1 ·
εἶθ  ὕδατος ἀσώματον οὐσίαν καὶ πνεύματος καὶ ἐπὶ πᾶσιν ἑβδόμου φωτός , ὃ πάλιν ἀσώματον ἦν καὶ νοητὸν ἡλίου παράδειγμα καὶ πάντων ὅσα φωσφόρα ἄστρα κατὰ τὸν οὐρανὸν ἔμελλε συνίστασθαι 0 .
προνομίας δὲ τό τε πνεῦμα καὶ τὸ φῶς ἠξιοῦτο ·
τὸ μὲν γὰρ ὠνόμασε θεοῦ , διότι ζωτικώτατον τὸ πνεῦμα , ζωῆς δὲ θεὸς αἴτιος , τὸ δὲ φῶς φησιν ὅτι ὑπερβαλλόντως καλόν  Gen 0 1 .
τοσούτῳ γὰρ τὸ νοητὸν τοῦ ὁρατοῦ λαμπρότερόν τε καὶ αὐγοειδέστερον ὅσῳπερ ἥλιος , οἶμαι , σκότους καὶ ἡμέρα νυκτὸς καὶ  τὰ κριτήρια  νοῦς , ὁ τῆς ὅλης ψυχῆς ἡγεμών , ὀφθαλμῶν σώματος 0 1 .
τὸ δὲ ἀόρατον καὶ νοητὸν φῶς ἐκεῖνο θείου λόγου γέγονεν εἰκὼν τοῦ διερμηνεύσαντος τὴν γένεσιν αὐτοῦ ·
καὶ ἔστιν ὑπερουράνιος ἀστήρ , πηγὴ τῶν αἰσθητῶν ἀστέρων , ἣν οὐκ ἂν ἀπὸ σκοποῦ καλέσειεν ἄν τις παναύγειαν , ἀφ ἧς ἥλιος καὶ σελήνη καὶ οἱ ἄλλοι πλάνητές τε καὶ ἀπλανεῖς ἀρύτονται , καθ ὅσον ἑκάστῳ δύναμις , τὰ πρέποντα φέγγη , τῆς ἀμιγοῦς καὶ καθαρᾶς αὐγῆς ἐκείνης ἀμαυρουμένης , ὅταν ἄρξηται τρέπεσθαι κατὰ τὴν ἐκ νοητοῦ πρὸς αἰσθητὸν μεταβολήν 0 1 ·
εἱλικρινὲς γὰρ οὐδὲν τῶν ἐν αἰσθήσει 0 .
εὖ μέντοι καὶ τὸ φάναι ὅτι " σκότος ἦν ἐπάνω τῆς ἀβύσσου “  Gen 0 .
τρόπον γάρ τινα ὁ ἀὴρ ὑπὲρ τὸ κενόν ἐστιν , ἐπειδὴ πᾶσαν τὴν ἀχανῆ καὶ ἐρήμην καὶ κενὴν χώραν ἐπιβὰς ἐκπεπλήρωκεν , ὅση πρὸς ἡμᾶς ἀπὸ τῶν κατὰ σελήνην καθήκει .
μετὰ δὲ τὴν τοῦ νοητοῦ φωτὸς ἀνάλαμψιν , ὃ πρὸ ἡλίου γέγονεν , ὑπεχώρει τὸ ἀντίπαλον σκότος , διατειχίζοντος ἀπ ἀλλήλων αὐτὰ καὶ διιστάντος θεοῦ τοῦ τὰς ἐναντιότητας εὖ εἰδότος καὶ τὴν ἐκ φύσεως αὐτῶν διαμάχην .
ἵν οὖν μὴ αἰεὶ συμφερόμεναι στασιάζωσι καὶ πόλεμος ἀντ εἰρήνης ἐπικρατῇ τὴν ἀκοσμίαν ἐν κόσμῳ τιθείς , οὐ μόνον ἐχώρισε φῶς καὶ σκότος , ἀλλὰ καὶ ὅρους ἐν μέσοις ἔθετο διαστήμασιν , οἷς ἀνεῖρξε τῶν ἄκρων ἑκάτερον ·
ἔμελλε γὰρ γειτνιῶντα σύγχυσιν ἀπεργάζεσθαι τῷ περὶ δυναστείας ἀγῶνι κατὰ πολλὴν καὶ ἄπαυστον φιλονεικίαν ἐπαποδυόμενα , εἰ μὴ μέσοι παγέντες ὅροι διέζευξαν καὶ διέλυσαν τὴν ἀντεπίθεσιν .
οὗτοι δ εἰσὶν ἑσπέρα τε καὶ πρωΐα , ὧν ἡ μὲν προευαγγελίζεται μέλλοντα ἥλιον ἀνίσχειν ἠρέμα τὸ σκότος ἀνείργουσα , ἡ δ  ἑσπέρα καταδύντι ἐπιγίνεται ἡλίῳ τὴν ἀθρόαν τοῦ σκότους φορὰν πρᾴως ἐκδεχομένη .
καὶ ταῦτα μέντοι , πρωΐαν λέγω καὶ ἑσπέραν , ἐν τῇ τάξει τῶν ἀσωμάτων καὶ νοητῶν θετέον ·
ὅλως γὰρ οὐδὲν αἰσθητὸν ἐν τούτοις , ἀλλὰ πάντα ἰδέαι καὶ μέτρα καὶ τύποι καὶ σφραγῖδες , εἰς γένεσιν ἄλλων ἀσώματα σωμάτων 0 1 .
ἐπεὶ δὲ φῶς μὲν ἐγένετο , σκότος δ ὑπεξέστη καὶ ἀνεχώρησεν , ὅροι δ ἐν τοῖς μεταξὺ διαστήμασιν ἐπάγησαν ἑσπέρα καὶ πρωΐα , κατὰ τ ἀναγκαῖον τοῦ χρόνου μέτρον ἀπετελεῖτο εὐθύς , ὃ καὶ ἡμέραν ὁ ποιῶν ἐκάλεσε , καὶ ἡμέραν οὐχὶ πρώτην , ἀλλὰ μίαν , ἣ λέλεκται διὰ τὴν τοῦ νοητοῦ κόσμου μόνωσιν μοναδικὴν ἔχοντος φύσιν 0 .
ὁ μὲν οὖν ἀσώματος κόσμος ἤδη πέρας εἶχεν ἱδρυθεὶς ἐν τῷ θείῳ λόγῳ , ὁ δ αἰσθητὸς πρὸς παράδειγμα τούτου ἐτελειογονεῖτο .
καὶ πρῶτον αὐτοῦ τῶν μερῶν , ὃ δὴ καὶ πάντων ἄριστον , ἐποίει τὸν οὐρανὸν ὁ δημιουργός , ὃν ἐτύμως στερέωμα προσηγόρευσεν ἅτε σωματικὸν ὄντα 0 ·
τὸ γὰρ σῶμα φύσει στερεόν , ὅτιπερ καὶ τριχῆ διαστατόν 0 1 ·
στερεοῦ δὲ καὶ σώματος ἔννοια τίς ἑτέρα πλὴν τὸ πάντῃ διεστηκός 0 ;
εἰκότως οὖν ἀντιθεὶς τῷ νοητῷ καὶ ἀσωμάτῳ τὸν αἰσθητὸν καὶ σωματοειδῆ τοῦτον στερέωμα ἐκάλεσεν .
εἶτ  εὐθέως οὐρανὸν προσεῖπεν αὐτὸν εὐθυβόλως καὶ πάνυ κυρίως , ἤτοι διότι πάντων ὅρος ἢ διότι πρῶτος τῶν ὁρατῶν ἐγένετο 0 .
ὀνομάζει δὲ καὶ ἡμέραν μετὰ τὴν γένεσιν αὐτοῦ δευτέραν , ὅλον ἡμέρας διάστημα καὶ μέτρον ἀνατιθεὶς οὐρανῷ διὰ τὴν ἐν αἰσθητοῖς ἀξίωσίν τε καὶ τιμήν .
μετὰ δὲ ταῦτ ἐπειδὴ τὸ σύμπαν ὕδωρ εἰς ἅπασαν τὴν γῆν ἀνεκέχυτο καὶ διὰ πάντων αὐτῆς ἐπεφοιτήκει τῶν μερῶν , οἷα σπογγιᾶς ἀναπεπωκυίας ἰκμάδα , ὡς εἶναι τέλματα καὶ βαθὺν πηλόν , ἀμφοτέρων τῶν στοιχείων ἀναδεδευμένων καὶ συγκεχυμένων τρόπον φυράματος εἰς μίαν ἀδιάκριτον καὶ ἄμορφον φύσιν , προστάττει ὁ θεὸς τὸ μὲν ὕδωρ ὅσον ἁλμυρὸν καὶ ἀγονίας αἴτιον ἔμελλεν ἔσεσθαι σπαρτοῖς καὶ δένδρεσιν ἐπισυναχθῆναι συρρυὲν ἐκ τῶν τῆς ἁπάσης γῆς ἀραιωμάτων , τὴν δὲ ξηρὰν ἀναφανῆναι , τῆς τοῦ γλυκέος νοτίδος ἐναπολειφθείσης εἰς διαμονὴν  κόλλα γάρ τίς ἐστιν ἡ μεμετρημένη γλυκεῖα νοτὶς τῶν διεστηκότων  καὶ ὑπὲρ τοῦ μὴ παντάπασιν ἀφαυανθεῖσαν αὐτὴν ἄγονον καὶ στεῖραν γενέσθαι καὶ ὅπως οἷα μήτηρ μὴ μόνον θάτερον εἶδος τροφῆς βρῶσιν ἀλλ  ἑκάτερον ὡς ἂν ἐκγόνοις βρῶσίν τε καὶ πόσιν παρέχῃ 0 ·
διὸ φλέβας μαστοῖς ἐοικυίας ἐπλημμύρει , αἳ στομωθεῖσαι ποταμοὺς καὶ πηγὰς ἔμελλον ἀναχεῖν .
οὐδὲν δὲ ἧττον καὶ τὰς ἀφανεῖς ἐνίκμους διαφύσεις εἰς ἅπασαν τὴν ἀρετῶσαν καὶ βαθύγειον ἀπέτεινε πρὸς εὐφορίαν ἀφθονωτάτην καρπῶν .
ταῦτα διαταξάμενος ὀνόματ αὐτοῖς ἐτίθετο , τὴν μὲν ξηρὰν καλῶν γῆν , τὸ δ ἀποκριθὲν ὕδωρ θάλασσαν .
εἶτα διακοσμεῖν ἄρχεται τὴν γῆν ·
κελεύει γὰρ αὐτὴν χλοηφορεῖν καὶ σταχυηφορεῖν παντοίας βοτάνας ἀνιεῖσαν καὶ πεδία εὔχορτα καὶ πάνθ ὅσα χιλὸς μὲν κτήνεσιν , ἀνθρώποις δ  ἔμελλεν ἔσεσθαι τροφή 0 .
προσέτι μέντοι καὶ τὰς δένδρων ἰδέας ἁπάσας ἀνέφυεν , οὐδὲν οὔ τε τῶν τῆς ἀγρίας οὔ τε τῶν τῆς ἡμέρου λεγομένης ὕλης παρείς .
ἐβεβρίθει δὲ πάντα καρποῖς εὐθὺς ἅμα τῇ πρώτῃ γενέσει κατὰ τὸν ἐναντίον τρόπον ἢ τὸν νυνὶ καθεστῶτα 0 .
νυνὶ μὲν γὰρ ἐν μέρει γίγνεται τὰ γιγνόμενα χρόνοις διαφέρουσιν , ἀλλ οὐκ ἀθρόα καιρῷ ἑνί ·
τίς γὰρ οὐκ οἶδεν ὅτι πρῶτον μέν ἐστι σπορὰ καὶ φυτεία , δεύτερον δὲ τῶν σπαρέντων καὶ φυτευθέντων αὔξησις , ἡ μὲν εἰς τὸ κάτω ῥίζας ἀποτείνουσα οἱονεὶ θεμελίους , ἡ δ εἰς τὸ ἄνω πρὸς ὕψος αἰρομένων καὶ στελεχουμένων 0 1 2 ;
ἔπειτα βλαστοὶ καὶ πετάλων ἐκφύσεις , εἶτ ἐπὶ πᾶσι καρποῦ φορά 0 1 ·
καὶ πάλιν καρπὸς οὐ τέλειος , ἀλλ ἔχων παντοίας μεταβολὰς κατά τε τὴν ἐν μεγέθει ποσότητα καὶ τὰς ἐν πολυμόρφοις ἰδέαις ποιότητας 0 ·
ἀποτίκτεται μὲν γὰρ ὁ καρπὸς ἐοικὼς ἀμερέσι ψήγμασιν ὑπὸ βραχύτητος μόλις ὁρατοῖς , ἅπερ οὐκ ἀπὸ σκοποῦ φαίη τις ἂν εἶναι πρῶτα αἰσθητά ·
μετὰ δὲ ταῦτ ἐκ τοῦ κατ ὀλίγον ἔκ τε τῆς ἐποχετευομένης τροφῆς , ἣ ἄρδει τὸ δένδρον , κ ἀκ τῆς εὐκρασίας τῶν πνευμάτων , ἃ ψυχραῖς ἅμα καὶ μαλακωτέραις αὔραις ζωπυρεῖται καὶ τιθηνεῖται , συναύξεται πρὸς ὄγκον ἐπιδιδοὺς τελειότατον ·
σὺν δὲ τῷ μεγέθει καὶ τὰς ποιότητας ἀλλάττει , καθάπερ ὑπὸ γραφικῆς ἐπιστήμης χρώμασι διαφόροις ποικιλλόμενος 0 .
ἐν δὲ τῇ πρώτῃ γενέσει τῶν ὅλων , καθάπερ ἔφην , ὁ θεὸς ἅπασαν τὴν τῶν φυτῶν ὕλην ἐκ γῆς ἀνεδίδου τελείαν καρποὺς ἔχουσαν οὐκ ἀτελεῖς ἀλλ ἀκμάζοντας , εἰς ἑτοιμοτάτην καὶ ἀνυπέρθετον χρῆσιν καὶ ἀπόλαυσιν ζῴων τῶν αὐτίκα γενησομένων .
ὁ μὲν δὴ προστάττει τῇ γῇ ταῦτα γεννῆσαι ·